作者:周端臣
標題:賀新郎
內容:怕聽黃昏雨。到黃昏、陡頓瀟瀟，雨聲不住。香冷羅衾愁無寐，難奈悽悽楚楚。暗試把、佳期重數。樓外一行徵雁過，更偏來、撩理芳心苦。心自苦，向誰訴。菱花憔悴羞人覷。歡紅低翠黯，不似舊家眉嫵。目斷陽臺幽夢阻，孤負朝朝暮暮。怕淚落、瑤箏慵拊。手拈梅花春又近，料人間、別有安排處。雲碧袖，為君舞。